
1. ירושלים של זהב
אויר הרים צלול כיין/
וריח אורנים
נישא ברוח הערביים
עם קול פעמונים/
ובתרדמת אילן ואבן
שבויה בחלומה
העיר אשר בדד יושבת
ובליבה חומה

ירושלים של זהב
ושל נחושת ושל אור
הלא לכל שירייך
אני כינור...

איכה יבשו בורות המים
כיכר השוק ריקה
ואין פוקד את הר הבית
בעיר העתיקה.
ובמערות אשר בסלע
מייללות רוחות
ואין יורד אל ים המלח
בדרך יריחו.

ירושלים של זהב...

אך בבואי היום לשיר לך
ולך לקשור כתרים
קטונתי מצעיר בנייך
ומאחרון המשוררים.
כי שמך צורב את השפתיים
כנשיקת שרף
אם אשכחך ירושלים
אשר כולה זהב

ירושלים של זהב...

חזרנו אל בורות המים
לשוק ולכיכר
שופר קורא בהר הבית
בעיר העתיקה.
ובמערות אשר בסלע
אלפי שמשות זורחות
נשוב נרד אל ים המלח
בדרך יריחו.
ירושלים של זהב...

2. שומר החומות
אני עומד על החומה
עומד בגשם לבדי וכל העיר העתיקה
מונחת לי על כף ידי אני מביט בה מאוהב
אני עולה לכאן תמיד סתם להביט
אבל עכשיו אני נמצא כאן בתפקיד
אבל עכשיו אני נמצא כאן בתפקיד.

כן, כן, מי חלם אז בכיתה
כשלמדנו לדקלם על חומותייך ירושלים
הפקדתי שומרים
שיום יגיע ואהיה אחד מהם
שיום יגיע ואהיה אחד מהם
שיום יגיע ואהיה אחד מהם.

אני עומד על החומה
עומד מקשיב אל הקולות
קולות השוק והמהומה
קריאות רוכלים ועגלות
הנה הוא קול המואזין
הנה דינדון הפעמון אבל עלי להאזין
אם אין שום נפץ של רימון
אם אין שום נפץ של רימון.

כן, כן, מי חלם...

אני עומד על החומה
רועד מקור ומסתכל הנה שקעה כבר החמה
שומר מלילה מה מליל אור הירח במלואו
שוטף חומות ושערים מתי יבוא היום שבו
לא נזדקק עוד לשומרים
לא נזדקק עוד לשומרים.

כן, כן, מי חלם...
3. אם אשכחך
אִם אֶשְׁכָּחֵךְ יְרוּשָׁלִָם תִּשְׁכַּח יְמִינִי,
תִּדְבַּק לְשׁוֹנִי לְחִכִּי אִם לֹא אֶזְכְּרֵכִי,
אִם לֹא אַעֲלֶה אֶת יְרוּשָׁלִַם עַל רֹאשׁ שִׂמְחָתִי.
4. שבחי ירושלים

שבחי ירושלים את ה' 
הללי א-לוהיך ציון. 
כי חיזק בריחי שערייך 
ברך בנייך בקרבך. 
הללי, הללי א-לוהייך ציון
5. כותל המזרח
על כותל המזרח אזוב ירוק וטחב
ורוח אלוהים מקדם שמה נחה
האורן קומתו על הר ועמק שחה
ובאגן הים ניגון חליל.

על כותל המזרח שירי רועים מאופק
ובשווקים אי שם רוחש פועם הדופק
וצוף שם וחלאה ונופת וטינופת
ובאגן הים סלט חציל.

ומשהו עמוק בלב אומר לי כך או כך
תרצה או לא תרצה שלך הוא כותל המזרח
ומשהו עמוק בלב אומר לי כך או כך
תרצה או לא תרצה שלך לעד כותל המזרח.

על כותל המזרח מגן דוד לפלא
ועל ערבות בכות תלוי כינור המלך
כוכב ולבנה וצלב על פני הפלך
ובאגן הים הרוח טס.

על כותל המזרח אבק אפור ופיח
השער יסגר מנעול וגם בריח
שם כומר וחזן ומואזין על צריח
ובאגן הים סירת מפרש.

ומשהו עמוק בלב אומר לי כך או כך
תרצה או לא תרצה שלך הוא כותל המזרח
ומשהו עמוק בלב אומר לי כך או כך
תרצה או לא תרצה שלך לעד כותל המזרח.
6. לך ירושלים

לך ירושלים, בין חומות העיר 
לך ירושלים, אור חדש יאיר. 

בליבנו, בליבנו רק שיר אחד קיים 
לך ירושלים, בין ירדן וים. 

לך ירושלים, נוף קדומים והוד 
לך ירושלים, לך רזים וסוד. 

בליבנו, בליבנו... 

לך ירושלים, שיר נישא תמיד 
לך ירושלים, עיר מגדל דוד. 

בליבנו, בליבנו...
7. אור וירושלים
השקט שוב צונח כאן משמי הערב
כדאיית דיה מעל התהומות
ושמש אדומה נושקת להט חרב
את הפסגות, המגדלים והחומות.

ראיתי עיר עוטפת אור
והיא עולה בשלל צבעי הקשת
והיא נוגנת בי כנבל העשור
ראיתי עיר עוטפת אור.

הנה זוחל הצל מבין גבעות האורן
קרב בסתר כאוהב אל השכונות.
ומול פניו קריצות, ריבוא עיני האור הן,
לפתע נפקחו אליו כנפעמות.

ראיתי עיר עוטפת אור...

בדממת אשמורת אחרונה נושמת,
ובקטיפת שחקים רסיס אחרון מחויר,
אך שחר כבר כיפת זהב שלה אודמת
למגעו החם, הרך של אור צעיר.

ראיתי עיר עוטפת אור...
8. שירו של אבא

אם בהר חצבת אבן להקים בנין חדש
(בהר חצבת אבן להקים בנין חדש)
לא לשווא אחי חצבת לבנין חדש
כי מן האבנים האלה יבנה מקדש

ייבנה, ייבנה, ייבנה המקדש

אם בהר נטעת ארז, ארז במקום דרדר
(בהר נטעת ארז, ארז במקום דרדר)
לא לשווא אחי נטעת במקום דרדר
כי מן הארזים האלה ייבנה ההר

ייבנה, ייבנה, ייבנה ההר

אם לא שרת לי שיר עדיין, 
שירה לי מזמור חדש
שהוא עתיק מיין ומתוק מדבש
שיר שהוא עתיק מיין ומתוק מדבש
שיר שהוא כבן אלפיים ובכל יום חדש

ייבנה, ייבנה, ייבנה המקדש
9. מה נאוו עלי
מַה נָּאווּ עֲלֵי. הֶהָרִים רַגְלֵי. מְבַשֵּׁר שָׁלוֹם. בְּבִנְיַן עִירְךְ.

קוֹל צוֹפַיִךְ יִשְּׂאוּ קוֹל רִנָּה. הִתְנַעֲרִי מִתּוֹךְ מְגִנָּה. עַיִן בְּעַיִן תִּרְאִי שְׁכִינָה. וְשָׁבוּ בָּנַיִךְ לִגְבוּלֵךְ:

לַשְּׁבוּיִים דְּרוֹר. בְּשִׁיר וּמִזְמוֹר. אֶל בֵּית הַר הַמֹּר. יְהִי שְׁבִילֵךְ. סֹלּוּ סֹלּוּ אֶת הַמְּסִלָּה. פִּצְּחוּ רְנָנָה וּתְהִלָּה. יָבֹא מְבַשֵּׂר בִּלְשׁוֹנוֹ מִלָּה. קוּמִי אוֹרִי כִּי בָא אוֹרֵךְ:

צְאִי מִבָּבֶל. קִרְיַת עוֹבְדֵי בֵל. כִּנּוֹר וְנֵבֶל. אָז יְהִי שִׁירֵךְ. שׂוֹשׂ יָשִׂישׂוּ כָּל אֶבְלֵי צִיּוֹן. לָבוֹא לַחֲסוֹת בְּצֵל הָעֶלְיוֹן. בָּנֹה אֶבְנֶה לָךְ נְוֵה אַפִּרְיוֹן. אָכִין כִּסֵּא לְדָוִד מַלְכֵּךְ:

שְׂאִי עֵינַיִךְ. וּרְאִי בָּנַיִךְ. בָּאוּ אֵלַיִךְ. לָאוֹר בְּאוֹרֵךְ. תַּחַת חשֶׁךְ אָשִׂים לָךְ אוֹרָה. אָז מִצִּיּוֹן תֵּצֵא הַתּוֹרָה. הִנֵּה גָדוֹל הוּא אָיוֹם וְנוֹרָא. בְּיוֹם שִׂימִי כֶתֶר לְרֹאשֵׁךְ:

עַד מָתַי כַּלָּה. יָפָה וּמְעֻלֶּה. לַזָּר בְּעוּלָה. כְּדַל וָהֵלֶךְ. עוּרִי עוּרִי עֲדַת יִשְׂרָאֵל. אָחִישׁ אֶשְׁלַח יִנּוֹן וְגוֹאֵל. וְגַם אָקִים לָךְ חוֹמַת אֲרִיאֵל. זָכוֹר אֶזְכֹּר חֶסֶד נְעוּרֵךְ
10. חביבי

חביבי יה חביבי הקל המלך אב הרחמן ישלח משיחו הנאמן


אב הרחמן שמע קולינו

שלח בן דוד ויגאלנו

נשוב לציון עיר קודשינו

ונשלוט בה ביד רמה


שמה נתאסף בעיר הבירה

ומחדש ישמע קול שירה

ואז נדליק המנורה

בבית שוכן מעונה


ראה בעוני ישראל עמך

והשיבם נא לגבוליך

ואז יראה כל זכורך

שלוש פעמים בשנה

11. על כפיו יביא
ברחובנו הצר     /    גר נגר אחד מוזר
הוא יושב בצריפו  /   ולא עושה דבר.
איש אינו בא לקנות /   ואין איש מבקר,
ושנתיים שהוא       /   כבר אינו מנגר.

והוא חלום אחד נושא עוד בלבבו
לבנות כסא לאליהו שיבוא,
על כפיו אותו יביא,
לאליהו הנביא.

והוא יושב ומחכה לו ,

כבר שנים חולם הוא שיזכה לו,
על סודו שומר ומחכה לו
מתי כבר יגיע היום.

ברחובנו הצר        /      גר סנדלר אחד מוזר
הוא יושב בצריפו   /     ולא עושה דבר.
מדפיו הריקים         /    מכוסים באבק
כבר שנתיים מונח    /   המרצע בשק.

והוא חולם כי נעליים הוא תופר,
בן על הרים ינוו רגלי המבשר.
על כפיו אותן יביא,
לאליהו הנביא.

והוא יושב ומחכה לו...

בירושלים ישנו      /       איש לגמרי לא צעיר,
שבנה הרבה בתים   /      בכל פינות העיר.
הוא מכיר כל סמטה   /     כל רחוב ושכונה,
הוא בונה את העיר   /     כבר שבעים שנה.

והוא חולם כי, כמו שאת העיר בנה,
יניח למקדש את אבן הפינה.
על כפיו אותה יביא
אליהו הנביא.

והוא יושב ומחכה לו...

12. הכותל
עמדה נערה מול הכותל 
שפתיים קרבה וסנטר. 
אמרה לי: "תקיעות השופר חזקות הן, 
אבל השתיקה עוד יותר..." 
אמרה לי: "ציון הר הבית" 
שתקה לי: "הגמול והזכות", 
ומה שזהר על מצחה בין ערביים 
היה ארגמן של מלכות. 

הכותל - אזוב ועצבת, 
הכותל - עופרת ודם. 
יש אנשים עם לב של אבן, 
יש אבנים עם לב אדם. 

עמד הצנחן מול הכותל, 
מכל מחלקתו רק אחד 
אמר לי: "למוות אין דמות אך יש קוטר - 
תשעה מילימטר בלבד..." 
אמר לי: "אינני דומע", 
ושב להשפיל מבטים, 
"אך סבא שלי, אלוהים היודע, 
קבור כאן בהר הזיתים". 

הכותל - אזוב ועצבת... 

עמדה בשחורים מול הכותל 
אמו של אחד מן החי"ר. 
אמרה לי: "עיני נערי הדולקות הן 
ולא הנרות שבקיר". 
אמרה לי: "אינני רושמת 
שום פתק לטמון בין סדקיו. 
כי מה שנתתי לכותל רק אמש, 
גדול ממילים ומכתב". 

הכותל - אזוב ועצבת... 

עמד מול הכותל עימנו 
הרב הישיש בתפילה. 
אמר לי: "אשרי שזכינו כולנו" 
ושב, ונזכר, לא כולם. 
עמד בדמעה מנצנצת 
יחיד בין עשרות טוראים. 
אמר לי: "מתחת לחאקי, בעצם, 
כולכם כוהנים ולווים 

הכותל אזוב ועצבת...
13. בשעריך ירושלים
עומדות רגלינו בשערייך, ירושלים, 
ותותחינו מרעימים לך שיר מזמור. 
ורק דמעות הגאווה שבעיניים 
נוטפות דומם, על המדים והחגור 

ציון, הלא תשאלי לשלום בחורייך. 
ציון, זה האושר שואג בחזנו, פראי 
למנצח מזמור על מקלע, ורימון בשערייך 
בדמנו חיי, בדמנו חיי 

משיך ג'ראח עד נבי סמואל, ליל ליל, 
היו רוחות תש"ח שרות לך, בדרכן: 
"אם אשכחך, אם אשכחך, ירושלים" 
אך לא שכחנו - והרי אנחנו כאן! 

ציון, הלא תשאלי... 

איכה ישבת בדד, שסועה בין גדרות התייל 
ואיך נשבענו לך, עיר מלך ונביא, 
כי לא נישק נערותינו על שפתיים 
עד אם נישק לכותל המערבי 

ציון, הלא תשאלי... 

הר הזיתים יוריק, נכון יהיה הר הבית 
ופטישים יהדהדו בך, חי נפשי! 
ירושלים, כהנייך ולווייך 
בדם בונים בך את הבית השלישי 

ציון, הלא תשאלי... 

עיר חלומות ואבן, מאכלת ואיל, 
פעמוני הזמן קמים בך להלום: 
את עיר שלם היית בטרם גבול ותיל 
ואת תהיי מעיר שלם לעיר שלום 

ציון, הלא תשאלי לשלום בחורייך. 
ציון, זה רעי שנפלו היוקדים בבכיי. 
למנצח מזמור על כתות - חרבות בשערייך 
בזכות אלה תחיי, בזכות אלה תחיי

14. לדוד שיר ומזמור

לדוד שיר ומזמור   /    בתוף ובמצלתים
יסודתו על הר מור   /   צבי ירושלים

דירת קודש נבחרה    /  ממנה תצא אורה
זו תורה מפוארה      /    הבת ירושלים

ובה יחד נמצאות      /   כל מידות טובות נאות
כי א-לוהים צבאות    /   בחר בירושלים

דרשו לא-ל קוו לו    /   כל בית ישראל כולו
התפללו שאלו          /   שלום ירושלים

אל תחרש א-ל אל תדום    /    לגויים שרפו הדום
גם תזכור לבני אדום         /    את יום ירושלים

נין לישי בית הלחמי       /     יבשר ציון עירי
יאמר לה התנערי          /     שבי ירושלים.
15. מעל פסגת הר הצופים

מעל פסגת הר הצופים 
אשתחוה לך אפיים 
מעל פסגת הר הצופים 
שלום לך ירושלים! 
אלפי דורות חלמתי עלייך, 
לראות, לזכות, באור פנייך! 

ירושלים, ירושלים, 
האירי פנייך לבנך! 
ירושלים, ירושלים, 
מחרבותייך אבנך! 

מעל פסגת הר הצופים 
אשתחוה לך אפיים 
מעל פסגת הר הצופים 
שלום לך ירושלים! 
באלפי ברכות היי ברוכה! 
מקדש, מלך, עיר מלוכה! 

ירושלים, ירושלים, 
אני לא אזוז מפה! 
ירושלים, ירושלים, 
יבוא המשיח, יבוא!

